Sadzīves atkritumu savākšana un izvešana
Līguma projekts

LĪGUMS Nr. ___________________

par sadzīves atkritumu savākšanu un izvešanu 
Rīgā,
2018. gada ____. _____________________
SIA “Rīgas Austrumu klīniskā universitātes slimnīca”, reģ. Nr. 40003951628, juridiskā adrese Hipokrāta iela 2, Rīgā, LV-1038, kuru pārstāv valdes priekšsēdētājs Imants Paeglītis, valdes loceklis Kaspars Plūme, valdes loceklis Artūrs Bērziņš, turpmāk Pasūtītājs, un

________________________, reģ. Nr. ____________, kuru pārstāv ______________, turpmāk Izpildītājs,

abi kopā turpmāk – Puses, katrs atsevišķi Puse,

Pusēm ņemot vērā:

ka Izpildītājs ir atzīts par uzvarētāju Pasūtītāja rīkotajā atklātā konkursā “Sadzīves atkritumu savākšana un izvešana”, ID Nr. RAKUS 2018/13K, turpmāk – Konkurss,
noslēdz šādu līgumu, turpmāk Līgums:
1. Līguma priekšmets
1.1. Pasūtītājs pasūta un apmaksā, bet Izpildītājs pieņem izvešanai atkritumus līdz noglabāšanas vai šķirošanas vietai saskaņā ar Tehnisko piedāvājumu, kas ir pievienots šim Līgumam kā Pielikums Nr.1 un ir šī Līguma neatņemama sastāvdaļa, turpmāk tekstā Pakalpojums.
1.2. Pakalpojums tiek sniegts saskaņā ar Izpildītāja Konkursā iesniegto finanšu piedāvājumu, (Līguma pielikums Nr.2).
1.3. Līguma pielikumā Nr.1 norādītie apjomi ir orientējošie, prognozējami trīs gadiem. Izpildītājam nav pretenziju, ka pakalpojums tiek sniegts tādā apjomā, kāds nepieciešams Pasūtītāja darbības nodrošināšanai.
1.4. Izpildītājs nodrošina Pakalpojuma izpildi augstā kvalitātē ar savu darbaspēku, tehniku un materiāliem, garantējot, ka Pakalpojums tiks sniegts, netraucējot Pasūtītāja darbiniekus un klientus.
1.5. Izpildītājam ir saistoša visa Konkursa dokumentācija.
1.6.  Atkritumu savākšana un izvešana notiek no Pasūtītāja sekojošām struktūrvienībām:

Stacionārs „Latvijas Onkoloģijas centrs”, Hipokrāta ielā 4, Rīgā;

Stacionārs “Biķernieki”, Lielvārdes ielā 68, Rīgā;

Stacionārs „Gaiļezers”, Hipokrāta ielā 2, Rīgā;

Patoloģijas centrs, Hipokrāta ielā 2, Rīgā;

Stacionārs „Latvijas Infektoloģijas centrs”, Linezera ielā 3, Rīgā;

1.7. Pasūtītāja un Izpildītāja kontaktpersonas:

1.7.1. Pasūtītāja kontaktpersona: Saimniecības nodaļas vadītāja (līguma slēgšanas laikā Rauls Ošenieks, tālr. + 371 67303105,  elektroniskā pasta adrese rauls.osenieks@aslimnica.lv);
1.7.2. Izpildītāja kontaktpersona: _______________________________________).

2. Līguma termiņi
2.1.
Līgums stājas spēkā ar brīdi, kad to paraksta pēdējais no Pušu pārstāvjiem, un ir spēkā līdz saistību izpildei. 
2.2.
Pakalpojuma sniegšanas termiņš – līdz īsākajam no sekojošiem termiņiem:

2.2.1. 36 (trīsdesmit seši) mēneši;

2.2.2. līdz visas Līguma summas izlietojumam.

2.3.
Izpildītājs uzstāda konteinerus iepriekšējā mēneša pēdējā darba dienā pirms atkritumu izvešanas uzsākšanas.
2.4.
Ja Līguma darbības laikā netiek noslēgts jauns sadzīves atkritumu izvešanas pakalpojumu nodrošināšanas līgums, kurā līguma priekšmets vai tā daļa ir šī Līguma priekšmets, Pasūtītāja rīkotas iepirkuma procedūras rezultātā, Pusēm ir tiesības vienoties par Līguma pagarināšanu līdz jauna līguma noslēgšanai, nemainot Pakalpojuma cenas.
2.5.
Ja Līguma darbības laikā Rīgas pašvaldība kā centralizēto iepirkumu institūcija Atkritumu apsaimniekošanas likuma 18. panta kārtībā noslēdz līgumu ar atkritumu apsaimniekotāju, šis Līgums trīs mēnešus pēc pašvaldības noslēgtā līguma tiek priekšlaicīgi izbeigts daļā, kurā pašvaldība noslēgusi atkritumu apsaimniekošanas līgumu.
3. Līgumcena un norēķinu kārtība
3.1. Pakalpojuma cenas atspoguļotas Līguma pielikumā Nr.1 un atbilst Izpildītāja piedāvājumam Konkursā.

3.2. Prognozējamā līguma summa par 36 mēnešu laikā izvestajiem atkritumiem ir līdz EUR _____________ (___________ euro un ____ euro centi) plus Pievienotās vērtības nodoklis (PVN).

3.3. PVN nav iepirkuma priekšmeta daļa, bet tiek piemērots un maksāts atbilstoši normatīvajos aktos noteiktajam.
3.4. Izpildītājs, pamatojoties uz abpusēji parakstītu pieņemšanas-nodošanas aktu un tam pievienoto faktiski izvesto atkritumu daudzuma uzskaitījumu, kuru apstiprinājis Pasūtītājs, 1 (vienu) reizi mēnesī izraksta Pasūtītājam rēķinu par sniegtajiem pakalpojumiem un iesniedz to Pasūtītājam.

3.5. Pasūtītājs apmaksā Izpildītāja pienācīgi sniegtos pakalpojumus, rēķinā minēto summu pārskaitot uz Izpildītāja bankas kontu 30 (trīsdesmit) dienu laikā no rēķina saņemšanas dienas.
3.6. Līguma kopējā summā ietilpst visas ar Pakalpojumu saistītās izmaksas.
3.7. Izpildītājs sniedz Pakalpojumu par Konkursā piedāvāto cenu visā Līguma darbības laikā, izņemot Līguma 3.8.punktā paredzēto gadījumu.
3.8. Ja Līguma darbības laikā Sabiedrisko pakalpojumu regulators izmaina atkritumu deponēšanas cenu poligonā, tad maksa par 1 m³ atkritumu izvešanu mainās par tieši tādu summu, par kādu mainās deponēšanas cena, bet līguma kopējā summa līdz ar to netiek izmainīta.
3.9. No līguma noslēgšanas dienas līdz 2019.gada 1.janvārim Izpildītājs piestāda Pasūtītājam rēķinu un Pasūtītājs apmaksā rēķinu par izvesto sadzīves atkritumu apjomu kubikmetros (m3), saskaņā ar tehnisko specifikāciju (līguma pielikums Nr.1), pretendenta finanšu piedāvājumu (līguma pielikums Nr.2).
3.10. Sākot ar 2019.gada 1.martu (ieskaitot) Pasūtītājs, vismaz 14 dienas iepriekš brīdinot, ir tiesīgs pieprasīt Izpildītājam veikt uzskaiti un norēķinus (tas ir Izpildītājs piestādīs Pasūtītājam rēķinu un Pasūtītājs apmaksās rēķinu) par izvestajiem sadzīves atkritumiem pēc svara – tonnās, saskaņā ar tehnisko specifikāciju (līguma pielikums Nr.1) un Izpildītāja finanšu piedāvājumu (līguma pielikums Nr.2).
4. Pasūtītāja tiesības un pienākumi
4.1.
Pasūtītāja pienākumi:
4.1.1.
atkritumu uzkrāšanu veikt Izpildītāja uzstādītajos konteineros; 
4.1.2.
norādīt Izpildītājam vietu konteineru novietošanai;
4.1.3.
bez saskaņošanas ar Izpildītāju nemainīt uzstādīto konteineru atrašanās vietu;
4.1.4.
nodrošināt atkritumu savākšanas autotransporta netraucētu piebraukšanu konteineru atrašanās vietām grafikā paredzētajās dienās;
4.1.5.
ja Pasūtītājs maina iepriekš saskaņotos atkritumu izvešanas apjomus un adreses, tad Pasūtītājs iesniedz Izpildītājam rakstisku pieteikumu līdz mēneša 20. datumam. Pamatojoties uz šo pieteikumu, Izpildītājs veic attiecīgas izmaiņas sākot ar nākamo kalendāro mēnesi. 
4.2.
Pasūtītājā tiesības:

4.2.1.
vienpusēji apturēt Pakalpojumu sniegšanu gadījumā, ja Izpildītājs neievēro Līguma noteikumus;
4.2.2.
ar vienpusēju paziņojumu priekšlaicīgi izbeigt Līguma darbību Līguma 7.2.1.-7.2.8. punktos noteiktajos gadījumos;
4.2.3.
pieprasīt un saņemt no Izpildītāja informāciju par Pakalpojumu izpildi;
4.2.4.
nepieņemt Pakalpojumus, ja tie ir sniegti nekvalitatīvi vai nepilnīgi un/vai, ja tie neatbilst Līguma un tā pielikumos noteiktajām prasībām, par to rakstiski informējot Izpildītāju;
4.2.5.
ja Pasūtītājam ir radušās pretenzijas pret Izpildītāja sniegtajiem Pakalpojumiem, tad Pasūtītājs sastāda rakstveida pretenziju, kurā tiek norādīti nepaveiktie jeb nekvalitatīvi veiktie Pakalpojumi, kā arī termiņi, kuru laikā Izpildītājam par saviem līdzekļiem ir jānovērš pretenzijā minētie trūkumi. Puses vienojas, ka Pasūtītājs ir tiesīgs atskaitīt no Izpildītājam saskaņā ar Līgumu izmaksājamām naudas summām maksu par nepienācīgi sniegtiem vai nesniegtiem Pakalpojumiem;

4.2.6.
iesniegt vai nosūtīt Izpildītājam pretenziju, ja Pakalpojumi tiek sniegti nekvalitatīvi vai neatbilstoši Tehniskās specifikācijas prasībām, pretenzijā norādot Pakalpojumu trūkumu novēršanas termiņu;
4.2.7.
saņemt Līgumā noteikto līgumsodu par Izpildītāja nepienācīgu līgumsaistību izpildi;
4.2.8.
rakstveidā brīdinot Izpildītāju 1 (vienu) dienu iepriekš, mainīt atkritumu izvešanas grafiku, konteineru izvietojumu un apjomus. Iepriekšminētās apjoma izmaiņas nekādā veidā neietekmē Līguma 3.2.punktā minēto vienības cenu, kā arī nevar būt pamats Līguma laušanai no Izpildītāja puses

5. Izpildītāja tiesības un pienākumi

5.1.
Izpildītāja pienākumi:
5.1.1.
Izpildītājs apņemas šī Līguma Pielikumā Nr.1 norādītajos grafikos un adresēs veikt Pasūtītāja faktiski saražoto atkritumu savākšanu un to transportēšanu uz noglabāšanas (šķirošanas) vietām. Gadījumā, ja notiek izvešanas grafika vai termiņa izpildes traucējumi no Izpildītāja puses, Izpildītājs vismaz 5 (piecas) dienas iepriekš rakstiski informē Pasūtītāju par pakalpojuma tālāko izpildes laiku;

5.1.2.
Izpildītājs apņemas nodrošināt bezmaksas konteineru uzstādīšanu un lietošanu, bezmaksas remontu, nomaiņu, ja bojājumi radušies no Pasūtītāja neatkarīgu apstākļu dēļ, t.sk., ja defekti radušies konteinera ilgstošas ekspluatācijas dēļ;

5.1.3.
Izpildītājs apņemas saudzīgi izturēties pret Pasūtītāja īpašumu un objektiem (zaļo zonu, apstādījumiem, sētām un iežogojumiem).
5.1.4.
uz sava rēķina novērst bojājumus un segt zaudējumus, kas radušies Pasūtītājam nekvalitatīvi sniegto Pakalpojumu dēļ;

5.1.5.
nekavējoties ziņot Pasūtītājam par apstākļiem, kas radušies un var kavēt Līguma saistību izpildi;
5.1.6.
sagatavot un iesniegt Pasūtītājam rēķinu ne vēlāk kā līdz nākamā mēneša 10.datumam kopā ar abpusēji parakstītu nodošanas – pieņemšanas aktu par iepriekšējā mēnesī sniegto Pakalpojumu;
5.1.7.
pēc Pasūtītāja pieprasījuma sniegt Pasūtītājam informāciju, tajā skaitā dokumentāciju, par Pakalpojuma izpildes gaitu;
5.1.8.
sniegt Pakalpojumu, netraucējot Pasūtītāja darbiniekus un klientus, kas uzturas ēkā;
5.1.9.
veikt citus Tehniskajā specifikācijā noteiktos pienākumus;
5.1.10.
ne vēlāk kā 5 (piecu) darba dienu laikā pēc Līguma spēkā stāšanās dienas iesniegt Pasūtītājam Izpildītāja civiltiesiskās atbildības apdrošināšanas polises, apdrošināšanas līguma un dokumentu, kas apliecina apdrošināšanas prēmijas apmaksu, apliecinātas kopijas, uzrādot minēto dokumentu oriģinālus, kas apliecina šāda apdrošināšanas līguma spēkā esamību: Izpildītāja civiltiesiskās atbildības apdrošināšanu ar kopējo atbildības limitu ne mazāku, kā 50 000,00 EUR (piecdesmit tūkstoši euro un 00 centi) gadā un atbildības limitu par katru gadījumu ne mazāku kā 50 000,00 EUR (piecdesmit tūkstoši euro, 00 centi) un pašrisku ne lielāku kā 500,00 EUR (pieci simti euro un 00 centi) par zaudējumiem, ko izraisa Izpildītājs vai tā apakšuzņēmēji. Izpildītāja civiltiesiskās atbildības apdrošināšanas polisē kā trešajai personai ir jābūt minētai SIA “Rīgas Austrumu klīniskā universitātes slimnīca”.

5.1.11.
nodrošināt Līguma 4.1.6.apakšpunktā minēto apdrošināšanu līdz Līguma darbības termiņa beigām. Ja apdrošināšanas polisei Līguma darbības laikā beidzas termiņš, Izpildītājs iesniedz Pasūtītajam jaunus tāda paša veida un satura Līguma 4.1.6.apakšpunktā noteiktos dokumentus ne vēlāk kā 10 (desmit) dienas pirms pirmās civiltiesiskās atbildības apdrošināšanas polises termiņa pēdējās dienas, uzrādot minēto dokumentu oriģinālus.
5.1.12.
10 (desmit) darba dienu laikā pēc abpusējās Līguma noslēgšanas iesniegt Pasūtītājam līguma saistību izpildes nodrošinājumu bankas garantijas vai apdrošināšanas polises formā par summu EUR 20 000 euro.
5.2.
Izpildītāja tiesības
5.2.1.
saņemt samaksu par atbilstoši sniegtajiem Pakalpojumiem saskaņā ar Līguma nosacījumiem;
5.2.2.
saņemt no Pasūtītāja Pakalpojuma izpildei nepieciešamo informāciju un dokumentāciju.
6. Pušu atbildība un sankcijas
6.1. Izpildītājs ir materiāli atbildīgs par īpašuma zudumu, bojājumu vai iznīcināšanu Pasūtītāja īpašumā, ja zaudējums radies Izpildītāja, tā darbinieka vai apakšuzņēmēju darbības vai bezdarbības rezultātā.
6.2. Ja Pasūtītājs konstatē, ka Līguma 5.1.10.apakšpunktā minētās polises termiņa beigšanās gadījumā, Izpildītājs nav noslēdzis jaunu apdrošināšanas līgumu, Pasūtītājam ir tiesības prasīt Izpildītājam līgumsodu 50,00 EUR (piecdesmit euro un 00 centi) apmērā par katru dienu līdz minētā trūkuma novēršanai, sākot ar dienu, kad beidzies minētās apdrošināšanas polises termiņš, bet ne vairāk kā 10% (desmit procenti) no Līguma kopējās cenas.
6.3. Ja Pasūtītājs konstatē, ka Izpildītājs nav atjaunojis civiltiesiskās atbildības limitu Līgumā noteiktajā apmērā Līgumā noteiktajā kārtībā, Pasūtītājam ir tiesības prasīt Izpildītājam līgumsodu 50,00 EUR (piecdesmit euro un 00 centi) apmērā par katru dienu līdz minētā trūkuma novēršanai, sākot ar dienu, kad Pasūtītājs minēto trūkumu ir konstatējis, bet ne vairāk kā 10% (desmit procenti) no Līguma kopējās cenas.
6.4. Ja Pasūtītājs savas vainas dēļ neveic samaksu par Pakalpojuma izpildi Izpildītājam Līgumā noteiktajos termiņos, tad Izpildītājam ir tiesības pieprasīt un Pasūtītājam ir pienākums maksāt Izpildītājam līgumsodu 0,01% (nulle, komats nulle viens procents) apmērā no termiņā nesamaksātās Līguma kopējās summas par katru nokavēto dienu, bet ne vairāk kā 10% (desmit procenti) no Līguma kopējās summas.
6.5. Izpildītājs maksā līgumsodu EUR 50,00 (piecdesmit euro) apmērā par katru atkritumu neizvešanas reizi vai, ja Izpildītājs neizved atkritumus grafikā noteiktajā dienā un nav par to brīdinājis Pasūtītāju vismaz 5 (piecas) dienas iepriekš, ja Pasūtītājs 24 stundu laikā no atkritumu neizvešanas brīža ir iesniedzis sūdzību rakstiskā veidā, un ja atkritumu neizvešana paredzētajā dienā nav saistīta ar līguma 4.1.1. un 4.1.3. punktā noteikto Pasūtītāja pienākumu nepildīšanu.
6.6. Puses atbild par otrai Pusei vai trešajām personām nodarītajiem tiešajiem zaudējumiem, kas radušies kā šī Līguma neizpildes vai nepienācīgas izpildes sekas.
6.7.
Izpildītājs garantē, ka šo Līgumu paraksta tā likumiskais pārstāvis vai pilnvarotā persona. Pretējā gadījumā visu atbildību par Līguma saistību izpildi uzņemas Izpildītājs.
6.8.
Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.
6.9.
Puses vienojas, ka Pasūtītājam saskaņā ar Līgumu pienākošos līgumsodus, izmaksas un zaudējumus Pasūtītājs ir tiesīgs vienpusēji aprēķināt un atskaitīt no jebkura maksājuma, kas, pamatojoties uz šo Līgumu, pienākas Izpildītājam, pirms tā izmaksas Izpildītājam.
6.10.
Līgumsoda samaksa neatbrīvo Puses no šī Līguma saistību pilnīgas izpildes un izdevumu un/vai zaudējumu atlīdzināšanas pienākuma.
7. Grozījumi Līgumā un līguma darbības izbeigšana.

7.1.
Līgumu var papildināt, grozīt vai izbeigt pirms termiņa, Pusēm savstarpēji rakstiski par to vienojoties. Jebkuri Līguma grozījumi vai papildinājumi tiek noformēti rakstveidā kā Līguma pielikumi, un kļūst par šī Līguma neatņemamām sastāvdaļām. Līguma grozījumi stājas spēkā no brīža, kad abas Puses tos ir parakstījušas.

7.2.
Pasūtītājs ir tiesīgs vienpusēji priekšlaicīgi izbeigt Līgumu pilnībā vai daļā, t.i., attiecībā uz kādu no Līguma 1.6.punktā norādītajām struktūrvienībām, nosūtot Izpildītājam rakstisku paziņojumu, sekojošos gadījumos:

7.2.1.
Izpildītājs ir nokavējis jebkuru no Līgumā vai tā pielikumā noteiktajiem Pakalpojuma izpildes termiņiem, un Izpildītāja nokavējums ir sasniedzis vismaz 5 (piecu) darba dienas, ja nav par to iepriekš brīdinājis Pasūtītāju;

7.2.2.
Izpildītājs sniedz Pakalpojumu nekvalitatīvi un/vai neatbilstoši Līguma un/vai tā pielikumu noteikumiem, Izpildītājs neievēro tiesiskus Pasūtītāja norādījumus vai arī nepilda kādas Līgumā noteiktās saistības vai pienākumus un, ja Izpildītājs šādu neizpildi nav novērsis 5 (piecu) darba dienu laikā pēc attiecīga rakstiska Pasūtītāja paziņojuma nosūtīšanas;

7.2.3.
Pasūtītājs ir iesniedzis Izpildītājam pretenziju saskaņā ar kādu no Līguma 6.sadaļas “Pušu atbildība un sankcijas” punktiem;
7.2.4.
Pasūtītājs atkārtoti (vismaz divas reizes jebkuru 12 mēnešu periodā) ir sastādījis aktus par Līguma saistību neizpildi;
7.2.5.
ja pret Izpildītāju ir uzsākts maksātnespējas process vai tā saimnieciskā darbība ir apturēta vai pārtraukta;

7.2.6.
ja šajā Līgumā ietverto Pasūtītāja saistību izpilde ir neiespējama vai apgrūtināta sakarā ar būtisku Pasūtītāja finansējuma samazinājumu, kā arī sakarā ar Pasūtītāja reorganizāciju vai likvidāciju, ja tās rezultātā Pasūtītāja saistību pārņēmējs neturpina veikt funkciju vai uzdevumus, kuru nodrošināšanai noslēgts šis Līgums, vai arī veic šo funkciju vai uzdevumus samazinātā apjomā;

7.2.7.
Pasūtītājam ir zudusi nepieciešamība saņemt Pakalpojumus visās Līguma 1.7.punktā minētajās struktūrvienībās;

7.2.8.
tiek konstatēts kāds no Publisko iepirkumu likuma 64.panta pirmajā daļā minētajiem gadījumiem, kas Pasūtītājam dod tiesības vienpusēji atkāpties no Līguma.
7.3.
Gadījumā, ja Puses pārtrauc šo Līgumu pirms tā izpildes, tad Puses sastāda aktu, ar kuru tiek fiksēts sniegtā Pakalpojuma apjoms uz Līguma pārtraukšanas brīdi. 

7.4.
Līguma 7.3.punktā noteiktajā gadījumā Pasūtītājs veic norēķinu ar Izpildītāju par sniegto Pakalpojumu izpildi saskaņā ar minēto aktu, atbilstoši Līgumā noteiktajiem izcenojumiem. Pasūtītājs ir tiesīgs no Izpildītāja izmaksājamās summas ieturēt aprēķināto līgumsodu un/vai zaudējumu atlīdzību.
7.5.
Ja Izpildītājs Līguma 5.1.12.apakšpunktā norādītajā laikā nav iesniedzis Pasūtītājam līguma saistību izpildes nodrošinājumu bankas garantijas vai apdrošināšanas polises formā par summu EUR 20 000 euro, Pasūtītājam ir tiesības nekavējoties izbeigt Līgumu.

8. Strīdu izšķiršanas kārtība

8.1.
Jebkurus strīdus, nesaskaņas vai domstarpības, kas Pušu starpā var rasties šī Līguma izpildes sakarā, Puses risina savstarpēju pārrunu ceļā ar iespēju panākt vienošanos. Ja vienošanās netiek panākta 10 (desmit) dienu laikā no pirmo sarunu uzsākšanas dienas, tad strīdi tiks izskatīti tiesā Latvijas Republikā spēkā esošos normatīvajos aktos noteiktajā kārtībā. 

8.2.
Visas pretenzijas, kas Pusēm rodas vienai pret otru, ir noformējams rakstiski. 

8.3.
Pretenzijas uzskatāmas par iesniegtām, ja tās nosūtītas otrai Pusei ar ierakstītu vēstuli, kurjerpastu vai nodotas pret parakstu Pušu pilnvarotajām personām.

8.4.
Puses apņemas nodrošināt konfidencialitātes ievērošanu no savu darbinieku puses. 

9. Nepārvarama vara
9.1.
Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, atkritumu izgāztuvju atkritumu noglabāšanas tarifa pieaugums, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā. 

9.2.
Valūtas kursu svārstības, inflācija un tamlīdzīgi biznesa riski nav nepārvarama vara.

9.3.
Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
10. Citi noteikumi
10.1. Šis Līgums ir saistošs Pasūtītājam un Izpildītājam, kā arī likumīgajiem saistību un tiesību pārņēmējiem. 
10.2. Puses apņemas neizpaust trešajām personām konfidenciālu informāciju (komercnoslēpumu, personas datus, u.c.), ko abas Puses ieguvušas Līguma izpildes laikā viena no otras, izņemot normatīvajos aktos noteiktā kārtībā un gadījumā.
10.3. Līgums ir noslēgts, tiek interpretēts un pildīts saskaņā ar Latvijas Republikā spēkā esošajiem normatīvajiem aktiem.
10.4. Visai sarakstei, saskaņojumiem, dokumentācijai un citai informācijai, ar kuru apmainās Puses, ir jābūt latviešu valodā, noformētai rakstiski un jābūt iesniegtai otrai Pusei personiski pret parakstu, nosūtītai ierakstītā vēstulē vai ar kurjerpastu uz Līgumā norādīto adresi, vai attiecīgās Puses juridisko adresi.
10.5. Līgums ir sastādīts latviešu valodā uz 7 (septiņām) lapām divos eksemplāros ar vienu Līguma pielikumu – Pielikumu Nr.1 “Tehniskais – finanšu piedāvājums”. Visi Līguma pielikumi ir neatņemamas šī Līguma sastāvdaļas. Viens Līguma eksemplārs glabājas pie Pasūtītāja, bet otrs pie Izpildītāja. Abiem Līguma eksemplāriem ir vienāds juridisks spēks.
10.6. Parakstot šo Līgumu, abas Puses apliecina, ka ir iepazinušās ar šī Līguma noteikumiem, tie Pusēm ir saprotami un Puses apņemas tos pildīt un ievērot.

